ভাবানুবাদ: কুশল ০১৯১৮১১০০৯৯ www.facebook.com/dhup.chaya.161 Our group on facebook: Bangla Subtitle
এন্টারটিকা
সবচাইতে শীতল, সবচাইতে কঠিন আর জনসমাগম হতে সবচাইতে দূরবর্তী মহাদেশ।
ইতিপূর্বে কখনোই কোন মানুষই এই অঞ্চলের এতটা গভীরে নামতে পারেনি...
আজকের আগ পর্যন্ত।
গভীর মহাসাগরে অনুসন্ধান করাটা ততটাই কঠিন, যতটা কঠিন মহাকাশে।
আমরা মঙ্গল এর ভূমি সম্পর্কে যথেষ্ট জানি, কিন্তু এর সিকি ভাগও জানি না
আমাদের মহাসাগর গুলোর গভীরতম অংশগুলোর কথা।
এখন আমরা সেই অলিখিত গভীরতায় অনুসন্ধানে নামতে পারব,
গহীনে লুকোনো সুপ্ত সত্য গুলোর খোঁজে।
নিমজ্জিত হিম শৈলের গা বেয়ে নামতে নামতে,
আমরা প্রবেশ করব এক অসহমান জগতে।
এখানকার জল, পৃথিবীর সবচাইতে ঠান্ডা জল।
আমরা যতই গভীরে নামবো, জলের চাপ তত বেশি বাড়তেই থাকবে।
আর জল ভেদ করা সূর্য রশ্মি একসময় বিলীন হয়ে যাবে।
আশ্চর্যজনক ভাবে...
এখানেও জীবনের চিহ্ন রয়েছে।
আমরা ভেবেছিলাম জলের উপরিতল হতে এতটা গভীর দূরত্বে
মেরু সাগরের তলদেশ একেবারেই পরিত্যক্ত, জীবনহীন হবে।
কিন্তু এখানেও আমরা জীবনের অস্তিত্ব পেয়েছি কল্পনাতীত প্রাচুর্যতায়!
শুধু এন্টারটিকার গভীর জলেই প্রচুর পরিমান জীবন ছড়িয়ে আছে, তেমনটা নয়।
স্রোতের প্রবাহ এই জীবনগুলো ছড়িয়ে দেয় সকল গভীরতম সাগরের একেবারে গহীন পর্যন্ত,
পুরো পৃথিবী জুড়ে।
বিস্ময়কর ভাবে, গভীর সাগরগুলোতে,
পুরো পৃথিবীর অন্য অংশগুলোর চেয়েও বেশি প্রাণের অস্তিত্ব রয়েছে।
এখানে সূর্যরশ্মি বিলীন হয়ে গেছে আর জল হয়ে গেছে অন্ধকার।
২০০ মিটার গভীরতায়, সমুদ্র এখানে একেবারে শান্ত,
সম্পূর্ন অচেনা এক জগতে প্রবেশ করেছি আমরা।
গুধূলি অঞ্চল-
বিষাদ, অন্ধকার আর অস্পষ্টতার শ্বাশত অধ্যায়।
এখানে অদ্ভুত কিছু প্রাণী আছে।
একটা পাইরোসম।
দুই মিটার লম্বা একটা নলাকার জেলি, যা একটা দর্শনার্থীর সাক্ষাতে নিজে নিজে খর্ব হয়ে যায়,
সামুদ্রিক শ্বেত হাঙ্গর।
খুব নগন্য পরিমান আলো এখানে, এতদূর আসতে পারে।
এখানে টিকে থাকাটা মানে হচ্ছে একরকম অসাধ্য সাধন।
সোর্ড ফিস।
এটার চোখ দুটি টেনিসবল সাইজের,
যা তাকে অবিরাম ধুলাবালির মাঝেও দেখতে সাহায্য করে।
স্কুইড,
এখানে সে একাই বাস করে।
ওর ডান চোখ স্থায়ীভাবে নিন্ম মুখী।
কিন্তু বাম চোখ অনেক বড় আর এমন ভাবে তৈরি
যা আশেপাশের শিকার গুলো সহজে সনাক্ত করতে পারে।
তাকে 'ট্যারা' বলে ডাকা হয় কেন, সে বিষয়ে এখন আর কোন দ্বিধা নেই।
আর এমনকি অপরিচিতও।
একটি ব্যারেল আই ফিস...
এদের মাথা আয়নার মত স্বচ্ছ,
যা জেলি দিয়ে পূর্ন, তাই তাদের খুলি অবধি পরিষ্কার দেখা যায়।
আমরা এখন বলতেই পারি- অবিশ্বাস্য হলেও গোধূলি অঞ্চল হচ্ছে,
৯০ শতাংশ সামুদ্রিক মাছের আবাসস্থল।
শুধু রাতের বেলায় ঝাঁকে ঝাঁকে ল্যান্টেরন ফিস উপর দিকে আসে,
তাদের খাবার অতি ক্ষুদ্র প্লাঙ্কটন এর খোঁজে।
দিনের বেলায় তারা নিচে, এখানে ফিরে আসে।
হাম্বল্ডট স্কুইড।
দুই মিটার লম্বা আর ৫০ কেজি ওজন।
অন্যান্য স্কুইডের মত তারাও রাক্ষুসে শিকারী।
এখানে তাদের প্রায় শ'খানেক আছে।
তারা ল্যান্টেরন ফিসের একটা ঝাঁক খুঁজে পেয়েছে,
দক্ষিণ আমেরিকার উপকূলের ৮০০ মিটার গভীরে যা লুকিয়ে ছিল।
তাদের কর্ষিকা অনেক শক্তিশালী চোষক দ্বারা সজ্জিত,
যার মাধ্যমে তারা তাদের শিকারকে আঁকড়ে ধরে।
আর যখন কোন ল্যান্টেরন ফিস পাওয়া যায়না...
তারা একে অন্যের উপর চড়াও হয়।
স্কুইডটা তার চেয়ে ছোট আরেকটা স্কুইডকে ধরেছে।
অন্যেরা যেন তার শিকারে ভাগ না বসাতে পারে,
জল ঘোলা করতে সে একধরণের কালো কালি নিঃসরণ করে।
কিন্তু ততক্ষণে তারচেয়ে বড় আরেকটা স্কুইড...
তার খাবার চুরি করে নেয়।
গোধূলি অঞ্চলটা হাম্বল্ডট স্কুইডদের জন্য সুবিধাজনক শিকারের জায়গা।
তারা আরো গভীরে যায় না বললেই চলে...
আরো নিচে, নিশ্ছিদ্র অন্ধকারের জগতে...
মধ্যরাত্রি অঞ্চল।
উপরিতল হতে এক মাইলের দুই তৃতীয়াংশ সূর্যের আলোই পৌঁছায় না।
এক অপরিসীম অন্ধকার মোড়া পরিত্যাক্ত জগৎ।
পৃথিবীর সকল প্রাণীর সমবেত বাসস্থান এর চাইতেও বিশাল।
এখানেও প্রাণের চিহ্ন আছে...
তবে আমাদের জ্ঞাত ধারণার মত নয়।
এলিয়েন এর মত অনেকেই ঝলমলে আলোর রশ্মি তৈরি করে।
কাছের সঙ্গীদের আকৃষ্ট আর শিকারি শত্রুদের হটিয়ে দেয়া উচিত।
এই আলোর ভাষা এতই সুদূরপ্রসারী যে এই সিগন্যাল পুরো পৃথিবীতে
সম্ভবত যোগাযোগের সবচাইতে প্রচলিত রীতি
আর এখনো আমরা এদের অনেক কিছুই জানিনা।
শিকারিরা নিজেদের রশ্মিতে উদ্ভাসিত করে, আর এভাবেই তারা
কৌতূহলী শিকারকে আকৃষ্ট করে।
একে বলা হয় ফ্যাংটুথ।
এদের সাইজের অন্য যত মাছ আছে, তাদের মধ্যে সবচাইতে বড় দাঁতের অধিকারী।
এদের মাথা আর শরীরের চারপাশে প্রেশার সেন্সর রয়েছে, যা খুব সহজেই
আশেপাশে কি নড়ছে তা সনাক্ত করতে পারে।
মধ্যরাত্রি অঞ্চলের সবচাইতে খাদক মাছ।
কিন্তু শিকারগুলো তাদের পথভ্রষ্ট করতে আলোর ব্যবহার করে।
দীপ্তিময় প্রভার ফাঁদ।
এত নীচে, এই ঘন অন্ধকারে....
কিছু প্রাণী বাস করে সাধারণ সময়ের নিয়ম না মেনেই।
শিফনফোরাস গুলো বস্তুত চিরজীবী।
তারা নিজেদের বারবার ক্লোন করে...
কখনো বা একেকটা নীল তিমির চাইতে দীর্ঘ আকার ধারণ করে।
নিচের এখানে তুষার বর্ষণ হয়।
জৈব বর্জ্যের ধ্বংসস্তুপ সবসময়
উপর থেকে ঝড়তেই থাকে।
এগুলো একরকম খাদ্য, আর কিছু বৈচিত্র্যময়
প্রাণী এর উপর নির্ভরশীল।
জেলিফিস...
আর সুদৃশ্য সি কিউকাম্বার।
প্রায় এক শতাংশ সামুদ্রিক তুষার, যা তারা মিস করে
সেসবের আশ্রয় হয় সাগরের নিচ তলে।
প্রায় মিলিয়ন বছরের ব্যবধানে সেগুলো পরিবর্তিত হয় কাঁদায়
যা এক মাইল পর্যন্ত চওড়া হয়ে থাকে।
একধরণের শুন্য সমতল, যা আমাদের
গ্রহের সমতলের প্রায় অর্ধেকটা ঢাকতে পারে।
প্রথমে এত গভীর তলানিকে জীবন শুন্য মনে হতে পারে...
কিন্তু এ জায়গাও স্বতন্ত্র এক প্রাণীর আবাসস্থল।
সামুদ্রিক ব্যাঙ।
বিশাল মুখের অধিকারী, ঘাপটি মেরে থাকা এক নীরব শিকারি...
অপরিসীম ধৈর্য্যের মূর্ত প্রতীক।
এখানে সে এত লম্বা সময় ধরে বাস করছে
যে তার পাখনা বদলে গিয়ে
আরো সুবিধাজনক কাজে এসেছে।
পায়ের পাতা।
সমুদ্রতলে এগুলো তাদের হাটতে সাহায্য করে।
ফ্ল্যাপজ্যাক অকটোপাস।
কাঁদার উপরে সে নিজস্ব ছাকুনির সাহায্যে
ছেঁকে ছেঁকে একধরনের কৃমি খুঁজে বেড়াচ্ছে।
কিন্তু বিপদের আঁচ পেলেই এটি তীব্র গতিতে পালাতে পারে।
সিক্সগিল হাঙ্গর, প্রকান্ড আকারের এক প্রাণী।
সম্ভবত পুরো বছর জুড়ে তার পেটে কিছুই পরেনি।
নূন্যতম শক্তি ব্যায় করে সে
এই কাঁদযুক্ত অঞ্চলে ঘুরে বেড়ায়।
উপরে এক বিশাল তিমির দেহাবশেষ
ধীরে ধীরে ক্ষয়প্রাপ্ত হচ্ছে।
এটা সমুদ্র তলে থাকা প্রাণীদের সৌভাগ্যের বিষয় হতে পারে।
এর ত্রিশ টন'ই হচ্ছে খাদ্য।
অবশেষে এর শেষ ঠিকানা হল সমুদ্রের নিচ তল...
আর একইসাথে তার অবস্থান সনাক্তও হয়ে গেছে।
সিক্সগিল হাঙ্গরের নিখুঁত এবং ব্যতিক্রম ঘ্রাণশক্তি রয়েছে।
তিমির দেহ তলানি ছোঁয়ার ২৫ মিনিটের মধ্যেই...
সিক্সগিল এটাকে খুঁজে নিতে পারে।
প্রত্যেকটা কামড়েই জল ঘোলা হয়ে উঠে লাল রক্তে।
এই খাবারের খবর চারদিকে খুব দ্রুত ছড়িয়ে পড়ে।
আরো দুটি ক্ষুধার্ত সিক্সগিলের আগমন।
১২ ঘন্টার মধ্যে,
৭টা বিশালাকায় হাঙ্গর
নিজেদের পেট পূর্তির জন্য ধাক্কাধাক্কি শুরু করে দেয়।
ভাগ ছাড়তে আসলে কেউই রাজি না।
২৪ ঘন্টার মধ্যে তিমির এক তৃতীয়াংশ লোপাট হয়ে যায়।
প্রথম হাঙ্গরটা তার পেট ভরার আগ পর্যন্ত গোগ্রাসে খেয়েই যায়।
এই এক বেলার আহার পরবর্তী এক বছর টিকে থাকার জন্য যথেষ্ট।
এখন পরিষ্কারকদের আগমনের পালা।
মাকড় কাঁকড়া তার পিছনের পা দিয়ে কোরাল আঁকড়ে আছে,
সম্ভবত দেহের সাময়িক সুরক্ষা বর্ম হিসেবে।
এখান পাথুরে কাঁকরাদের ও দেখা যাচ্ছে।
তারা হাঙ্গরদের মতোই দ্রুত তিমিটাকে সনাক্ত করতে পারে...
কিন্তু তাদের মত দ্রুত চলতে পারে না।
একটা মাস মাত্র, আর ত্রিশ প্রজাতির বিভিন্ন
খাদকরা খাবারের শেষ টুকরোটাও
একেবারে সাবাড় করার পথে।
কিন্তু পরিষ্কারকরা নিজেরাই এখন অন্য শিকারিদের নজর কাড়ছে।
স্ক্যাবার্ড ফিস, অভ্যাস বশতই উপর বরাবর সাঁতার কেটে,
তাদের এক এক করে তুলে নেয়।
তিমির কিছু দাঁত খুলে যাবার পর তার পুরো খুলিটাই ধ্বসে পড়া শুরু হয়েছে।
চার মাস পর, কয়েকটা হাড় বাদে আর কিছুই অবশিষ্ট নেই।
কিন্তু সেগুলোও...
কারো জন্য খাদ্য।
জোম্বি কৃমি।
তারা এসিড এর মাধ্যমে হাড়ে গর্ত তৈরি করে...
যাতে ভিতরে অবশিষ্ঠ থাকা নগন্য চর্বি টুকুও পাওয়া যায়।
এই চর্বি শোষণ এক দশক পর্যন্ত চলতে পারে, তবে
হাড়গুলোর শেষ অংশটুকুও একসময় ক্ষয়প্রাপ্ত হবে
আর পুরো ত্রিশ টন একটা দেহাবশেষ
পুরোটাই রিসাইকেল হয়ে যাবে।
সমুদ্রতলের মরুভূমিতে একটা হাতির দেহ-
এ যেন ক্ষণস্থায়ী এক মরুদ্যান।
তবে, এখানে কিন্তু সত্যিকারের মরুদ্যানও আছে।
উপর থেকে খসে পরা পাথরখন্ড
গভীর সমুদ্রের কোরালের জন্য আবাসস্থল এর ব্যবস্থা করে।
আরো সাড়ে তিন মাইল নীচে,
ভিন্ন প্রজাতির অনেক কোরাল আছে
যাদের পরিমান, গ্রীষ্ম প্রধান অগভীর প্রবাল প্রাচীরের চেয়েও বেশি।
সূর্য রশ্মি নেই বিধায়,
তারা কেবল জলে ভাসমান খাদ্যের উপর নির্ভরশীল।
আর এক বছরে তাদের বৃদ্ধি হয় এক প্রস্থ চুলের সমান।
এদের কোন কোনটা চার হাজার বছর পর্যন্ত বাঁচে।
তারা, তাদের অগভীর পানির প্রজাতির মতোই,
অন্যান্য প্রাণীর বাসস্থান এর ব্যবস্থা করে।
কোরাল এর উপর বেড়ে উঠা বিভিন্ন প্রাণের মাঝে অন্যতম সুন্দর একটা স্পঞ্জ।
একে বলা হয় ভেনাস ফুলের বাক্স।
এই স্পঞ্জগুলোর বাসিন্দাও রয়েছে।
এক ধরণের চিংড়ি।
প্রবাল প্রাচীর গুলোতে প্রচুর শিকারি প্রাণী রয়েছে,
তাই চিংড়িগুলোকে সৌভাগ্যবানই বলা যায়।
পুরুষ এবং স্ত্রী দুজনেই এখানে ভেসে এসেছে
যখন তারা লার্ভা অবস্থায় ছিল,
তারা ভেসে এসেছিল স্পঞ্জদের
অতি ক্ষুদ্র খাদ্য কণার সাথে।
তখন থেকেই তারা দুজনে, দুজনের দেখা পায় আর এখানেই আবাস গড়ে তোলে।
এখন তারা প্রাপ্ত বয়ষ্ক হয়েছে,
আর মহিলাটা ডিম বহন করছে।
ডিম দেয়া হয় গেলে লার্ভাগুলো সাঁতার কেটে স্পঞ্জের দেয়ালের বাইরে বেড়িয়ে যাবে।
কিন্তু চিংড়ি দুটি এ জায়গা কখনোই ছাড়বে না।
তারা পারবেও না।
তারা এত বড় হয়ে গেছে যে, এখান থেকে বেরুতেই পারবে না,
আর নিঃসন্দেহে অরক্ষিত প্রবাল প্রাচীরের চেয়ে এখানেই তারা বেশি দিন বাঁচবে।
কিন্তু সকল সাধারণ প্রাণীদের মাঝে সবচাইতে সাধারণ প্রাণী, একটা স্পঞ্জ,
কিভাবে এমন জটিল অবকাঠামো গঠন করে,
যা চিংড়িদের জন্য পরম কল্যাণকর...
আজো এক রহস্য...
আর বিস্ময়করও বটে।
কিন্তু আজ তাদের নিরন্তর জগৎ ভাংগা পাথরের টুকরোতে পরিণত হচ্ছে।
অতিরিক্ত মাছ ধরার ফলে জলের উপরিভাগ মাছ শুন্য হওয়ার কারনে
ট্রলারগুলো এখন জলের গভীরে মাছ খুঁজছে।
এখন অগণিত প্রবাল প্রাচীরগুলো,
যারা সহস্রাব্দ ধরে এখানে টিকে ছিল,
আজ ধ্বংসের আস্তরে শুয়ে আছে।
সময়ের ব্যবধানে, সমুদ্র তলের জৈব উপাদান খুব ধীরে ধীরে ক্ষয় হয়ে...
মিথেন উৎপন্ন করে।
মেক্সিকান উপসাগরে
এই বুদবুদ গুলো অতি লবনাক্ত তরল উদ্গীরণ করে।
ব্রাইন।
সমুদ্র জলের চেয়েও পাঁচ গুন বেশি ভারী,
সাগরের তলানিতে এগুলো বৃহৎ জলাশয় আকারে জমা থাকে।
এখানে দেখতে পাওয়াটা আসলেই মুশকিল।
ঘনীভূত লবন জলের ১৫ মিটার গভীর জলাশয়,
তাও আবার সাগরের তলদেশে।
এর কিনারার আশেপাশে, সম্ভবত আরো বিস্ময়কর ভাবে
প্রাণের প্রাচুর্যতা রয়েছে।
দৈত্যাকার ঝিনুক, যারা ১০০ বছর বা তার চাইতেও বেশি সময় বেঁচে থাকতে পারে,
এরা একত্রে গাদাগাদি করে বেড়ে ওঠে,
ছোট প্রজাতির চিংড়িরা তাদের আশেপাশেই খাদ্য অন্বেষণ করে।
ইল, সাংঘাতিক খুনে শিকারি।
ব্রাইন জলাশয়ের কিনারায় এসেছে কিছু খাবারের খোঁজে।
কেউ কেউ আবার ব্রাইনের মধ্যে ডুব দেয়ার ঝুঁকিও নেয়।
ব্রাইনে অনেকক্ষন থাকার ফলে
ইল বিষাক্ত শক পেতে পারে।
একমাত্র বাঁচার উপায় হচ্ছে ব্রাইন থেকে বেরিয়ে আসা।
এটি বাঁচতে সক্ষম হয়েছে।
অন্য সবাই এতটা সৌভাগ্যবান না।
ব্রাইন, তার জলাশয়ের পাড়ের প্রাণগুলো...
যারা এখানে কিনারা ঘেসে বেড়ে উঠছে,
দশক ধরে তাদের ভিন্নভাবে রক্ষা করে আসছে।
তবে গভীরের অংশগুলো আরো ভয়ঙ্কর।
সে সব জায়গায় মাইলের পর মাইল বিশাল সব ফাটল
সাগরের তল জুড়ে বিস্তৃত হয়ে আছে।
গভীর সব খাদ পৃথিবীর কেন্দ্রের দিকে নিমজ্জিত হয়ে আছে।
অত্যাধুনিক ডুবো যান, স্ক্যান এর মাধ্যমে সুবিশাল সমুদ্রগর্ভস্থ ভূমির ছবি
নতুন করে চিত্রায়ন করতে সক্ষম হয়েছে।
সবচাইতে গভীর, প্রায় সাত মাইল,
প্রশান্ত মহাসাগরের মারিয়ানা ট্রেঞ্চ।
মাউন্ট এভারেস্টকেও এটি বেমালুম গায়েব করে দিতে পারে।
এখানে, এত গভীর গিরিখাতে,
একবার মনে হয়েছিল, কোন কিছুই টিকে থাকার কথা না।
কিন্তু এখানেও জীবনের সন্ধান পাওয়া গেল...
এক ধরণের সি স্লাগ।
তথাকথিত- সামুদ্রিক শূকর।
তারা আর অন্য কিছু সাধারন প্রাণী এখানে, এত গভীরে কদাচিৎ নেমে আসা
অতি নগন্য পরিমান খাবারের উপর ভিত্তি করেই বেঁচে থাকার ব্যবস্থা করে নেয়।
যেমন এই স্টার ফিসটা,
তারা ২৫ টা জাম্বো জেট এর ওজনের সমান চাপ
সহ্য করার ক্ষমতা রাখে।
একটা রিমোট ক্যামেরার মাধ্যমে উদ্ঘাটিত হয়
সবচাইতে অসাধারণ আবিষ্কারটি...
ইথারিয়াল স্নেল ফিস।
পাঁচ মাইল নিচে,
এখন পর্যন্ত সবচাইতে গভীরে খুঁজে পাওয়া জীবিত মাছ।
কেউ কল্পনাই করতে পারবেনা, যে
মাছের মত মিশ্রিত জাতের একটা প্রাণী
এত প্রচন্ড চাপের মাঝেও টিকে থাকতে পারে।
গোধূলি অঞ্চল থেকে সর্বোচ্চ গভীরতায়,
মনে হয় যে, সাগরের এই অঞ্চলের কোথাও
কোন প্রাণীরই বেঁচে থাকা সম্ভব না।
আর এখন আমরা মনে করি, গভীর সমুদ্রই একমাত্র জায়গা
যেখান থেকে পৃথিবীর প্রথম প্রাণের সূত্রপাত হয়েছিল।
এখানে, এই জগতে লুকিয়ে আছে
পৃথিবীর সবচাইতে বিশাল ভৌগোলিক গঠন...
হচ্ছে আমাদের নিচে, পৃথিবীর মহাসাগরগুলোর ঠিক মধ্যখানে,
জলের নিচের পর্বত সারির ব্যাপ্তি, পুরো পৃথিবী টাকেই ঘিরে আছে।
মধ্য মহাসাগরীয় সংযোগ এলাকা।
দক্ষিণ মহাসাগরে,
সমুদ্রতল ক্রমশ লাভায় বিদীর্ণ হচ্ছে।
পৃথিবীর চার ভাগের তিন ভাগ অগ্ন্যুৎপাত-সংক্রান্ত কার্যকলাপ
সংঘটিত হয় সমুদ্র তলেই...
আর তার অধিকাংশ ঘটে মধ্য মহাসাগরীয় এলাকায়।
কিন্তু এই প্রচন্ড উন্মত্ততা থেকে অনেক লাভও পাওয়া যায়।
গ্যাস আর ফুটন্ত জল বিভিন্ন ফাটল ও ছিদ্র দিয়ে ফিনকি দিয়ে বেরিয়ে আসে।
এই তীব্র প্রবাহ থেকে ঘনীভূত হওয়া খনিজ পদার্থ বিশাল সব চিমনি তৈরি করে...
হাইড্রোথার্মাল ভেন্ট।
এইটা প্রায় ত্রিশ মিটার লম্বা,
যার কারণে এর নাম হয়েছে গরজিলা।
বিস্ময়করভাবে, আমরা এখন জানি
এরা ক্রান্তীয় রেইন ফরেস্ট এর সমপরিমাণ
জীবন ধারণে সক্ষম।
এরকম এলাকায় গড়ে এক বর্গ মিটার জায়গায়
হাফ মিলিয়ন প্রাণী পৃথকভাবে ঠাসাঠাসি করে থাকে।
তারা পুরোপুরি ভাবে তাদের খাদ্যের জন্য ব্যাকটেরিয়ার উপর নির্ভরশীল।
প্রচন্ড উষ্ণ তরলে দ্রবীভূত ক্যামিক্যালই তাদের খাবার।
কাঁকড়ারা তাদের খোলকে জমে থাকা ব্যাকটেরিয়ার আস্তরকে খেয়ে চলে।
অন্যরাও এই পদ্ধতিতেই ব্যাকটেরিয়া খায়
যা তাদের শরীরে জমে থাকে।
চিংড়িরা এই চর্চা চালায় তাদের মুখের ভিতরের অংশেই,
কিন্তু এই পদ্ধতিটা অনেক বিপদজনক।
জীবাণুর জন্য যথেষ্ট পরিমাণ খাদ্য জোগাড় করতে
চিংড়িকে অবশ্যই ছিদ্রপথে নিজেকে ধরে রাখতে হবে...
আর এই ঝুঁকি তাদের একরকম জীবন্তই পোড়াচ্ছে।
গত এক দশকে
আবিষ্কার হওয়া হাইড্রোথার্মাল ভেন্ট এর সংখ্যা এখন দ্বিগুন।
এদের প্রত্যেকেরই স্বতন্ত্র বৈশিষ্ট্য আর আলাদা সমাজ রয়েছে।
তবে সম্ভবত সবার চাইতে গুরুত্বপূর্ণটা হচ্ছে আটলান্টিকে।
এর নাম দেয়া হয়েছে হারানো শহর- The Lost City.
এর ৬০ মিটার চূড়াগুলোর মাঝে
সত্যিকারভাবেই অসাধারণ কিছু জায়গা করে নিয়েছে।
প্রচন্ড তাপমাত্রা আর চাপের মধ্যে, হাইড্রোকার্বন গুলো-
জীব সত্তার ভ্রূণ, সকল জীবন্ত জিনিসের মূল উপাদান-
স্বতঃস্ফূর্ত ভাবে এখানে সৃষ্টি হচ্ছে।
বস্তুত অনেক বিজ্ঞানীরাই এখন বিশ্বাস করে
পৃথিবীর প্রথম জীবন এর সূত্রপাত
এরকম কোন ভেন্ট এর আশেপাশেই হয়েছিল,
তাও, চার বিলিয়ন বছর আগে।
আমরা এখন স্পষ্ট ভাবেই জানি,
শনি আর বৃহস্পতিতেও গভীর সমুদ্র রয়েছে।
যদি আমাদের এখানে , এত গভীরে
এত চরম অবস্থার মাঝেও প্রাণের চিহ্ন পাওয়া যায়
তাহলে একরকম নিশ্চিত, যে
সেখানকারও কোথাও না কোথাও প্রাণের অস্তিত্ব থাকতে পারে।
ভাবানুবাদ: কুশল ০১৯১৮১১০০৯৯ www.facebook.com/dhup.chaya.161 Our group on facebook: Bangla Subtitle